|  |  |
| --- | --- |
| **49589669_335701397275181_5825042398698274816_ОВА-1** | **Здружение на рекреативни риболовци Спортски клуб**  ***SV. APOSTOL PETAR – OHRID***  Ул. Димитар Влахов 48, Охрид  Тел: 078/318-499 и 075/717-805  Ел. адреса: srdsvapostolpetar@yahoo.com  Ж.сметка – 250-0003001535-16, ЕДБ - 4020995115218  Депонент: Шпаркасе Банка – Скопје |

**Дел.Бр. 03/22**

**Ден 07.05.2022 год.**

**Здружението на рекреативни риболовци Спортски клуб Св. Апостол Петар од Охрид** ги доставува следните примедби и забелешки на Предлог Законот за рибарство и аквакултура:

**ЗАБЕЛЕШКИ**

**На ПРЕДЛОГ - ЗАКОН ЗА РИБАРСТВО И АКВАКУЛТУРА – 2022**

**Член 1 (Предмет на Законот)**

Зборовите **„рибите и другите водни организми“** во понатпамошниот текст од законот да стои само **„рибите“.** (да се копира член 7 од стариот закон)

**Образложение:** На мнугу места во Законот се употребуваат овие зборови, дури на некои места го одвлекуваат вниманието од главното во реченицата. Поедноставно ќе биде да се користи само зборот „риби“

**Член 3 (Цели):**

Алинеа 1 да се ставу како алинеа 3.

**Образложение:** Доколку се исполнат условите од став 2 ќе може да се спроведе сегашнит став 1.

**Член 5 (Поделба на риболовните води)**

Членот 5 се менува и гласи:

**„** Риболовните води се делат на риболовни подрачја, риболовни зони, риболовни ревири и рекреативни зони.

Риболовни подрачја се:

- Охридското Езеро,

- Преспанското Езеро и

- Дојранското Езеро.

**Образложение:** Да остане старата поделба на риболовните води, многу е појасна и попрецизна. Или да се даде објаснување како е предвидено да се делат риболовните води??????

**Член 8(план за управување и користење со рибите и другите водни организми):**

ВоПлан за управување и користење **нема време на забрана за време на мрестење и големина под која несмеат да се ловат**

**Образложение:** Со овие два елененти треба да се доплни планот за управивање и користење. Тесно се поврзани и се неопходни за правилно користење на рибниот фонд.

**Член 12 (надоместок):**

Ставот 2 **да се брише**

Доколку остане ставот 2, истиот да се намали на 10.000 денари.

**Образложение:** Износот е висок.

**Член 19 (Банкарски гаранции)**

Во ставот 5, банкарската гаранција од 30.000 ден. да се намали на 10.000 денари.

**Образложение:** Износот е висок.

**Член 20 (Право на учество):**

Ставот 3 да се промени и да гласи:

Во постапката за доделување на користење на рибите и другите водни организми за организирање рекреативен риболов, право да учествуваат имаат здружанија на рекреативни риболовци и дриги правни лица регистрирани исклучиво за дејност туризам.

**Образложение:** На конкурсот да учествуваат само правни лица кои ќе работаат исклучиво на збогатување на рибниот фонд. За одредена вода да ја посетуваат туристи-рекреативни риболовци и истата да биде привлечна (и да носи профит), треба да биде богата со риба.

**Член 21 (Услови)**

Алинеа 1 од став 1 да се промени и да гласи:

* „ да достави писмена гарација дека по добивање на концесијата ќе вработи потребен број лица - рибочувари предвидени во Планот за управување и користење;“

Алинеа 4 од став 1, да се избрише.

За сите алинеи зборовите „ да поседуваат или користат“ да се заменат со зборивите „да достави писмена гаранција“

По ставот 1 се додава став 2, кој гласи:

„Рокот за исполнување на оврските наведени во став 1, е 60 (или 90) дена од денот на потпишување на договорот.“

**Образложение:** Не е добро, сите правни лица кои ќе учествуваат на конкурсот да мораат да вработуваат рибочувари, да купуваат опрема, и да обезбедуваат други потребни средства. Што со истите ако не добијат концесија??? Затоа предлагаме да дадат гаранција и од кога ќе ја добијат концесијата, во соодветен рок да го обезбедат истото.

**Член 24 (Евалуација на понуди)**

Да се избришат алинеите 8 и 12 од ставот 3.

**Образложение:** Поврзано со предложените измени во член 21.

Во ставот 3, да се додаде алинеа 14, поврзана со ставот 5 од чен 21. (да поседуваат или користат минимум опрема потребна за вршење комерцијален риболов (само за вршење комерцијален риболов).

**Образложение:** Поврзано со предложените измени во член 21.

**Член 25 (Електронска аукција)**

Во ставот 9, износот од 100% да се намали на 50%.

**Образложение:** Доколку се надминеизносот над 50% од висината на дозволата, концесионерот нема да има средства да ги исполнува останатите обврски од договорот.

**Член 26 (Извештај за евалуација со предлог за избор)**

Ставот 1 се дополнува со следните зборово „или тој шо прв ќе ја понуди максималната вредност за рекреативен риболов.

**Образложение:** Поврзано со предложените измени во член 25, став 9.

**Член 32 (Обврски на корисниците на рибите и другите водни организми)**

Во став1, алинеа 4 зборовите „(за рекреативен риболов)“ да се бришат.

**Образложение:** Истите права и обврски треба да ги имаат и концесионерите за комерцијален риболов и за рекреативен риболов.

Во став1, по алинеа 10, се додава нова алинеа која гласи:

„Изработива Упатство (или Прирачник) за користење на рибите од риболовната вода (за рекреативен риболов)“

**Образложение:** Правното лице кое е концесионер да биде должно да изработи упатство и да го запознае риболовецот со правата и обврските на риболовната вода.

**Член 33 (Извештај)**

Ставот 3 да се доплни согласно измените во член 32, став1, алинеа 4. Да се побараат податоци за порибувањето од концесионерите за комерционален риболов.

**Образложение:** Истите права и обврски треба да ги имаат и концесионерите за комерцијален риболов и за рекреативен риболов.

**Член 34 (Евиденција и доставување податоци)**

Не е прецизирано како ќе се води евиденцја за уловената и земената риба од страна на рекреативните риболовци. Ова е потребно добро да се осмисли затоа што досегашниот начин не дава резултати.

**Член 36 (заштита)**

**Потребно е преформулирање на текстот.**

Потребно е овозможување на следото:

* Формирање на рибочуварска служба од страна на федерацијата (што е дадена како законска обврска)
* Формирање на рибочуварска служба од страна на Државниот инспекторат за земјоделство (кој веќе постои за Охридското Езеро),
* Уклучување во заштитата на **рибочувари волантери**, кои немора да бидат вработени, ќе имаат положено испит за рибочувар и ќе имаат исти овластувања како вработените. Легитимација ќе добиваат на барање на концесионерот.
* На легитмацијата да има датум до кога важи (додека трае концесујата)

**Образложение:** Со горе наведеното ќе се овозможи подобра заштита на рибниот фонд а воедно и поголем број на ангажирани лица во заштитата.

**Член 37 (мерки за заштита на рибите и други водни организми)**

Во ставот 4, зборовите „ Времето на забрана,“ се бришат.

Во ставот 4, на соодветно место се додаваат зборивите „ одредена големина на рибите“.

По ставот 4, се додава став 5 кој гласи: „ Времето на забрана и дозволената количина на улов на рибите се регулира со Планот за управување и користење“.

**Образложение:** Попрецизно регулирање на материјата. Со правилник да се регулира големината на рибите под која несмеат да се ловат и да важи за сите води. Времето на забрана поради мрестење и количината на дозволен улов на риба, е врзано со соодветна вода и неможе да биде за сите води исто.

**Член 38 (Испит)**

Во ставот 4, за членови на комисијата предлагаме да бидат 2 од Министерсво, 1 од Државниот инспекторат, 1 од Научна установа и 1 од МРФ.

**Член 40 (Легитимација за рекреативен риболов)**

Ставот 4 **да се избрише.**

**Или може да стои:** „Остварениот приход на годишно ниво од издавањето или продолжувањето на легитимациите од став 1 на овој член е наменет за реализирање на Годишниот план (или Програма) на Македонската Риболовна Федерација.“

**Образложение:** Обврските на федерацијата со овој Закон се доста променети и неможе да се одредува за што ќе се трошат во проценти и тоа да стои како ограничување во законот.

**Член 41 (Дозвола за рекреативен риболов)**

Во ставот 2, алинеа 1, зборовите: „со исклучок на атрактивните зони“ да се избришат.

**Образлижение:** Државната дозвола да важи и за атрактивните зони, со тоа што да се плаќа 50% од висината на редонвата дозвола (за годишна или дневна). Каква е таа државна дозвола кој неважи са сите води?????

Во ставот 2, алинеа 5, зошто тродневна??? Нека биде седмодневна.

Во ставот 2, алинеа 3, да се брише.

**Образложение:** За атрактивните зони подобро е да нема годишни дозволи. Да има само еднодневни или евентоално и седмодневни.

**Образложение:** Од досегашното искуство се покажа дека 15 дневните дозволи најмалку се користат. Исто така мислиме дека и месечна дозвола не е потребна. Затоа предлагаме да има годишна, државна и за одредено риболовно подрачје или ревир, седнодневна и еднодневна.

Во ставот 3, Бројот 15 се заменува со бројот 18.

**Образложение:** На малолетни лица неможе да им се издава дозвола затоа што неможат да се казнуваат. Истите имаат обавезно образование и не се во можност да зараборуваат паси за да купуваат дозвол.

Во ставот 3, потрбно е да се стават и ставовите 5, 6 и 7.

**Образложение:** Грешка, изоставени.

Во ставот 4, Бројот 15 се заменува со бројот 18.

**Образложение:** Исто како и ставот 3.

Став 6, **Не ни е решен начинот на собирање на податоците за уловената и земената риба од страна на рекреативните риболовци, собирњето на податоците и начинот на доставувањето на истите.??????????????**

После ставот 8 се додава нов став, кој гласи: „ Дозволите од став 2, алинеа 6 и 7 можа да се издаваат електронски.

**Образложение:** Потребно е да се модернизира начинот на издавење на дозволите.

**Член 42 (Цени на дозволите за рекреативен риболов)**

Во ставот 2, зборовите „ најмалку една третина“ се заменуваат со зборовите „ најмалку една петтина“.

**Образложение:** Износот е висок. Ако стои помал процент, дозволата ноже да биде пониска а исти така и повисока...

По ставот 2, се додава нов став 3, кој гласи:

„Рекреативен риболовец кој поседува државна дозвола, на атрактивните зони плаќа 50% од вредноста на дозволата.“

**Образложение:** Дадено за член 41.

Во ставот 3, по бројките „ алинеи 2, 3, и 4“ се додаваат и бројките „ 5, 6 и 7“.

Зборовите „20 декември“ се заменуваат со „01 декември“

**Образложение:** Грешка, изоставени.

Ако концесионерот изработува Годишна програма, мора да ја има одредено цената на дозволата пред почетокот на декеври, и од тие причини може и порано да ја објави.

**Член 44 (спортски риболов)**

Во став 1, по зборовите „ организира федерацијата“ се додаваат и зборовите „и риболовните здруженија и клубови“

**Образложение:** Ириболовните здруженија и клубови имаат право да организираат натпревари, согласно Правилата за организирање натпревари во РС Македонија.

Ставот 2 се менува и гласи: „Спортски риболов може да се врши согласно Правилникот за организирање натпревари во спорски риболов во РС Македонија, кој го изработува (или донесува) федерацијата.

**Образложение:** Точното име на Правилникот врз кој се организираат сите видови натпревари во спортски риболов.

**Член 46 (риболов за научно-истражувачки цели)**

Ставот 4, се брише (За вршење на риболовот од ставот 1 на овој член не се плаќа надоместок.)

**Образложение:** Како е можно да се бара надоместок кога се врши риболов за научно-истражувачки цели?????

Се додава нов став 7, кој гласи: Преку Програмата за развоја на рибарството, министерството го финасира риболовот за научно-истражувачки цели.

Риболовот за научно-истражувачки цели се врши на сите риболовни води во државата, најмалку еднаш на перт години.

**Образложение:** Мора да се познава состојбата со рибниот фонд во одредена риболовна вода за да може истата министерството да ја даде под концесија. Во сегашниот случеј **не се знае што се нуди под концесија.**

**Член 49 (Обврски на одгледувачите)**

Став 1, алинеа 5, зборовите „ од 15 метри“ се заменуваа со зборовите „ до 10 метри“

**Образложение:** Растојанието од 10 метра е доволно.

**Член 74 (надлежен орган)**

**Каде е Државниот инспекторат за земјоделство???**

**Образложение:** Дали оваа институција е надлежна да врши контрола???

**Член 75 (научна и стручна поддршка)**

Став 2, пед првата алинеа се додава нова алинеја која гласи:

* „Врши следење на состојбата со рибниот фонд во сите риболовни води во РС Македонија.“

**Образложение:** Научната установа мора да врши испитување на состојбата на рибниот фонд во риболовните води. Како се дава нешто под концесија а не се знае колку го има?????

**Член 76 (поддршка во рекреативниот и спортскиот риболов)**

Став 1, алинеја 7, не е добро формулирана, треба да стои „и на сите останати води во соработка со концесионерот“.

**Образложение:** Зошто да неможе да помага на здруженијата концесионери??? Секако дека е потребна помош, тоа го чини и сега.

Во ставот 2, зборовите: „ спортски и/или рекреативни друштва и клубови“ се менуваат со зборовите „Здруженија и клубови на рекреативни и спортски риболовци“

**Образложение:** Терминот „друштва“ е исфрлен од употреба, затоа е предложена новата формулација.

Во ставот 3, зборовите „ со листа на распределба на финансиските средства од член 39 став 4 од овој закон“ се бришат.

**Образложение:** Поради предложените измени во член 40.

**Член 79 (внесување на риби и други водни организами во риболовни води)**

Ставот 1 се дополнува со зборовите „ и стручна научна установа од областа на рибарството“.

**Образложение:** Научната установа од областа на рибарството е најкопетентна да даде мислење дали некој вид на риба одговара за одредена вода.

**Член 81 (Забрана за риболов)**

Став 1, алинеа 6, бројот „15“ се заменува со бројот „10“.

**Образложение:** Растојанието од 10 метра е доволно.

По ставот 1, се додава нов став 2, кој гласи:

„Исклучок од алинеа 1 од став 1 е рекреативните риболовци кои поседуваат државна дозвола и организирањето на натпревари во спортски риболов.“

**Образложение:** Овозможување на рекреативните риболовци кои поседуваат државна дозвола да ловат на сите води во државата. Тие платиле „државна дозвола“ и не се криви што некоја вода нема концесионер. За истата вода со законот се обезбедува заштита и од тие причини не би требало да биде забранета. Исто така не би требало да има ограничување за одржување на спортски натпревари.

**Член 82 (Ограничувања)**

Во ставот 3, зборовите „ освен во затворен - рециклирачки систем на одгледување“ се бришат.

**Образложение:** Овие системи ги нема во Македонија и не е исплатливо да се воведуваат кога има чиста изворска вода. Исто така и недаваат гаранција дека нема да бидат злупотребени.

**Член 94 (Опомена)**

**Член 94 да се избрише.**

Доколку членот остане ставот 3 да се дополни со зборовите: „Податоците за изречената опомена се чуваат во Државниот инспекторат за земјоделство наредните 10 години.“

**Образложение:** Опомената негативно влиае на рибокрадството и истото го помага за да се повторува. Доволна е можноста што казната коже да се плати половина во одреден рок.

Рокот за чување на податоците треба да биде централизиран и со подолг рок. Да не ни се случи некој да прави прекршоци во различити општини а да неможе да му се изрече казна.

**Член 95 – 100,**

Казните во горе наведените членови **да се зголемат ДВОЈНО.**

**Образложение:** Казните се ниски и го потикнуваат рибокрадството.

**Член 102 (Прекршочна постапка и постапка за порамнување)**

Во ставот 4, зборовите „ чуваат пет години“ се заменуваат со зборовите „ чуваат десет години во Државниот инспекторат за земјоделство“.

**Образложение:**  Усогласување си измените предложени во член 94.

За подобро организирање на риболовот, воопште на сите води во државата, ги предлагаме и следните сугестии и мислења:

1. Концесијата стлно да започнува од 01. Јануари.
2. Кога избраниот понудувач за концесионер, од било кои причини, не го склучи договорот, да ми се даде можност на второрангираниот да склучи договор, а не да се повторува целата постапка.
3. Годишната дозвола да важи една година (пример: од 15.04 до 14.04 наредната година) а не календарска година.
4. Риболовот на Охридското Езеро да се регулира посебно во Законот, како езеро заштитено од УНЕСКО. Да се усогласат Законите на Македонија и Албанија за риболов на Охридското Езеро. Да нема комерционален риболов наредните најмалку 10 годин. По дозволувањето на комерционален риболов истриот да биде строго ограничен и контролиран. Да се озваничи законски рибочуварската служба организирана од страна на Државниот инспекторат за земјоделсво и да се зголеми бројот на рибочувари. Да се овозможи рекреативен и спортски риболов со исклучок на пастрмката и белвицата.
5. Да се одвојата прекршоците кои се казнуваат со Кривичниот законик (член 229)
6. За водите кои не се дадени под концесија за рекреативен риболов, МРФ да издава дозволи. Парите да одат во МРФ и Државниот инспекторат за зенјоделство во однос 70% со 30%.
7. Ништо не е направено за заштита на автохтоните видови на пастрмка. Мора во законот да се даде обврска за отварање на репро центри за истите, ако е потребно да бидат субвеционирани со Програмата са подршка на рибарството. Да може да се наложи на Националниот парк Маврово и Пелистер да отворат репро центри за радичката, пелагониската и пелистерската пастрмка.

Ви ги доставување нашите предлози и мислење со надеш дека истите ќе бидат прифатени и вградеби во новиот Закон за рибарство и аквакултура.

Со рибарски поздрав БИСТРО.

**Извршен одбор**

**Претседател**

**Петар Булески с.р.**